Title: 1
Author: petrovic

Analýza
činností Ministerstva kultúry Slovenskej republiky
a organizácií v jeho zriaďovateľskej pôsobnosti 

Uznesením vlády Slovenskej republiky č. 805 zo 17. novembra 2010 k návrhu opatrení na zvýšenie efektívnosti fungovania verejného sektora a zlepšenie stavu verejných financií bola prijatá úloha B.1., v zmysle ktorej bolo aj Ministerstvo kultúry Slovenskej republiky (ďalej len „ministerstvo“) povinné „zanalyzovať vykonávané činnosti vrátane činností všetkých organizácií v pôsobnosti kapitoly, odôvodniť potrebu týchto činností a pokiaľ nevykonávanie alebo zrušenie niektorých činností neohrozuje zabezpečenie plnenia úloh príslušného orgánu alebo správcu kapitoly štátneho rozpočtu, navrhnúť zúženie týchto činností“. 
Činnosť ministerstva bola v roku 2010 ovplyvnená niekoľkými zásadnými organizačnými zmenami. Do jeho kompetencií bola s účinnosťou od  1. júla 2010 delimitovaná časť kompetencií Ministerstva hospodárstva Slovenskej republiky v oblasti cestovného ruchu, s čím priamo súvisela aj delimitácia štátnej príspevkovej organizácie - Slovenskej agentúry pre cestovný ruch. S účinnosťou od 1. novembra toho istého roku boli kompetencie ministerstva druhýkrát upravené v dôsledku rozhodnutia o delimitácii novo získaných kompetencií v oblasti cestovného ruchu a prenesení kompetencií v oblasti kultúry národnostných menšín. Kompetencie v oblasti cestovného ruchu (vrátane zmeny postavenia zriaďovateľa Slovenskej agentúry pre cestovný ruch) boli delimitované do kapitoly Ministerstva dopravy, pôšt a telekomunikácií Slovenskej republiky a kompetencie v oblasti kultúry národnostných menšín boli (vrátane zriaďovateľskej pôsobnosti k štátnej príspevkovej organizácii Maďarský umelecký súbor Mladé srdcia) delimitované do pôsobnosti Úradu vlády Slovenskej republiky. Spomínané zmeny sa premietli vo viacerých oblastiach (v dôsledku delimitácií došlo k zmenám v počte a štruktúre zamestnancov, v znížení rozpočtových zdrojov kapitoly).

V rámci úpravy organizačnej štruktúry aparátu ministerstva, ktorou ministerstvo reagovalo na externé aj interné podnety, boli prehodnotené hlavné činnosti všetkých organizačných útvarov, čoho výsledkom boli racionalizačné opatrenia smerované k zníženiu počtu organizačných útvarov a racionalizácii personálneho obsadenia. Uvedená zmena organizačnej štruktúry tak viedla k zníženiu počtu zamestnancov na ministerstve.

Rovnako bol znížený stav zamestnancov aj v organizáciách v zriaďovateľskej pôsobnosti ministerstva. Kým v roku 2010 bol limit zamestnancov v štátnych rozpočtových a príspevkových organizáciách v zriaďovateľskej pôsobnosti ministerstva stanovený vo výške 4 666 osôb, na rok 2011 je stanovený limit vo výške 4 459 osôb, čo predstavuje zníženie počtu zamestnancov o 4 %. Optimalizácia organizačnej štruktúry sa prejavila nielen v znížení počtu zamestnancov, ale aj v znížení objemu mzdových výdavkov v porovnaní so schváleným rozpočtom na rok 2010 o 6 %. 

Čo sa týka rozpočtových výdavkov kapitoly ministerstva (zdroj 111) na rok 2011, určených na prevádzku aparátu ministerstva a priamo riadených rozpočtových a príspevkových organizácií a na plnenie ďalších úloh rezortu, tieto sú  v porovnaní so schváleným  rozpočtom na rok 2010 nižšie o 1,52 %. Na výšku uvedeného percenta mali vplyv pridelené rozpočtové prostriedky na činnosť Slovenskej televízie a Slovenského rozhlasu v schválenom rozpočte na rok 2010, po zohľadnení uvedených skutočností predstavuje skutočné zníženie výdavkov kapitoly ministerstva na rok 2011 v porovnaní s rokom 2010 o 9,35 %. 

Ministerstvo  má  ku dňu 28. 2. 2011 vo svojej zriaďovateľskej pôsobnosti 31 organizácií, z toho 6 štátnych rozpočtových organizácií a 25 štátnych príspevkových organizácií. 

Organizácie v zriaďovateľskej pôsobnosti ministerstva možno z pohľadu programovej štruktúry ministerstva - nadväzne na prevažujúci okruh vykonávaných činností - rozdeliť do niekoľkých skupín. K hlavným nosným činnostiam rezortu patria aktivity v oblasti divadelnej činnosti, hudby a koncertnej činnosti, výtvarného umenia, fotografie a dizajnu, literatúry a samozrejme v oblasti múzejnej, galerijnej a knižničnej činnosti. Menšie, no nie menej dôležité percento zastrešovaných aktivít patrí do oblasti osvetovej činnosti a tradičnej ľudovej kultúry a ochrany pamiatkového fondu. Veľmi špecifickou je oblasť vzťahov štátu a cirkví.

	Činnosti jednotlivých organizácií v členení podľa programovej štruktúry ministerstva

08S 0101 Divadlá a divadelná činnosť

1.	Slovenské národné divadlo, štátna príspevková organizácia 

Slovenské národné divadlo je štátna profesionálna, reprezentatívna národná kultúrna ustanovizeň, s pôsobnosťou na území Slovenskej republiky.

Slovenské národné divadlo ako základný predmet činnosti v rámci zákona č. 385/1997 Z. z., o Slovenskom národnom divadle najmä:

a)	rozvíja národnú divadelnú kultúru, ktorú prezentuje aj v zahraničí,
b)	umelecky pripravuje a verejne predvádza dramatické, hudobno-dramatické a tanečné diela,
c)	vydáva a rozširuje periodické a neperiodické publikácie, propagačné materiály a usporadúva výstavy, ktoré propagujú jeho činnosť,
d)	vykonáva vlastnú sprostredkovateľskú činnosť,
e)	vyrába scénické a kostýmové výpravy
f)	vyvíja ďalšie významné kultúrne aktivity,

Súčasťou plnenia základného predmetu činnosti sú ďalej najmä:
a)	predaj vstupeniek a propagačná činnosť,
b)	prenajímanie nehnuteľností, alebo ich častí, technických zariadení, dopravných prostriedkov, prípadne iného majetku, ktoré má vo svojej správe, zapožičanie divadelných výprav, hudobných materiálov, nástrojov, notového materiálu a pod.,
c)	prevádzkovanie a prenajímanie vlastných bufetových a rekreačných zariadení,
d)	aktivity podporujúce rozvoj a skvalitnenie plnenia  poslania a základného predmetu činnosti. 

2.	Štátne divadlo Košice

Štátne divadlo Košice ( ďalej len „divadlo“) je kultúrna a umelecká ustanovizeň, ktorej hlavným predmetom činnosti je uzatváranie podmienok na vznik a šírenie dramatických,  hudobno-dramatických a koncertných diel, s pôsobnosťou na území Slovenskej republiky.

V rámci hlavného predmetu činnosti divadlo najmä:

a)	umelecky pripravuje a verejne predvádza, činoherné, hudobno-dramatické a tanečné diela, 
b)	rozvíja národnú divadelnú kultúru, ktorú prezentuje aj v zahraničí,
c)	vydáva a rozširuje periodické a neperiodické publikácie, propagačné materiály,  a usporadúva výstavy, ktoré propagujú jeho činnosť,
d)	vyrába scénické a kostýmové výpravy na zabezpečenie vlastnej činnosti,
e)	vyvíja ďalšie významné kultúrne aktivity.

Súčasťou plnenia hlavného predmetu činnosti sú najmä:

a)	prenajímanie nebytových priestorov alebo ich častí, prípadne iného majetku, ktorý má vo svojej správe a dočasne ho nevyužíva,
b)	prenajímanie bufetových zariadení v správe divadla v súlade so všeobecnými záväznými právnymi predpismi,
c)	reklamná činnosť a ostatné aktivity, podporujúce rozvoj a skvalitnenie plnenia poslania   a hlavného predmetu činnosti.

3.	Divadelný ústav, štátna príspevková organizácia 

	Divadelný ústav je vedecko-výskumnou, zbierkotvornou, kultúrno-vzdelávacou a informačno-prezentačnou inštitúciou s celoslovenskou pôsobnosťou v oblasti divadelnej    kultúry na Slovensku, pričom tieto činnosti vykonáva aj smerom do zahraničia.

Základným poslaním Divadelného ústavu je zhromažďovať, ochraňovať, odborne spravovať a sprístupňovať dokumentačné, archívne, knižničné, audiovizuálne fondy a zbierky muzeálnej a galerijnej hodnoty z oblasti divadelnej kultúry na Slovensku, ktoré sú súčasťou národného kultúrneho dedičstva. Divadelný ústav plní úlohy Archívu osobitného významu.

V rámci svojho predmetu činnosti plní predovšetkým tieto úlohy:
a)	systematicky zhromažďuje fondy a zbierky z oblasti divadelnej kultúry na Slovensku, ktoré sú majetkom štátu a v správe Divadelného ústavu,
b)	odborne spracováva, ochraňuje, reštauruje, konzervuje a sprístupňuje fondy                                  a zbierky,
c)	fondy a zbierky sprístupňuje formou stálych expozícií, krátkodobých a dlhodobých výstav na Slovensku i v zahraničí,
d)	v súlade s § 8 zákona Národnej rady Slovenskej republiky č. 384/1997 Z. z. (zákon o divadelnej činnosti) systematicky zabezpečuje dokumentáciu v oblasti divadelného    umenia na Slovensku v celom žánrovom a druhovom zábere,
e)	zabezpečuje a koordinuje budovanie centrálnej databázy informácií o divadelnej kultúre v Slovenskej republike,
f)	rieši vedecko-výskumné úlohy, spolupracuje na vedecko-výskumnej činnosti partnerských inštitúcií v oblasti divadelnej kultúry na Slovensku a v zahraničí,
g)	vykonáva vydavateľskú a publikačnú činnosť, vydáva pôvodnú a prekladovú divadelno-vednú a dramatickú literatúru na všetkých druhoch nosičov,
h)	vydáva periodickú tlač,
i)	spolupracuje s partnerskými inštitúciami na Slovensku a v zahraničí, zúčastňuje sa na práci  medzinárodných  mimovládnych organizácií, ktorých je členom,
j)	spolupracuje so slovenskými centrami medzinárodných mimovládnych organizácií, pôsobiacich v oblasti divadelného umenia, 
k)	zabezpečuje informácie o divadelnej kultúre na Slovensku a v zahraničí, propaguje ich na územie Slovenskej republiky i v zahraničí,
l)	organizuje a podieľa sa na realizácii kultúrnych podujatí, divadelných inscenácií, projektov, festivalov, seminárov, konferencií, prednášok, kolokvií a spolupracuje s organizátormi takýchto podujatí na Slovensku a v zahraničí,
m)	samostatne aj podľa pokynov Ministerstva kultúry SR zabezpečuje realizáciu vybraných zahraničných podujatí na území SR a prezentáciu slovenského divadelného umenia v zahraničí,
n)	zabezpečuje zber a spracováva štatistické údaje za oblasť divadelnej kultúry pre potreby ministerstva a Štatistického úradu SR,
o)	analyticky, expertízne, informačne a poradensky spolupracuje s ministerstvom, s inými orgánmi štátnej správy a samosprávy v oblasti divadelnej kultúry, s divadlami, divadelnými súbormi, občianskymi združeniami, nadáciami a ďalšími kultúrnymi inštitúciami,
p)	poskytuje informačné, poradenské a ďalšie odborné služby verejnosti v súlade so svojím poslaním a zameraním,
q)	zabezpečuje predaj a distribúciu produktov vlastnej činnosti a produktov partnerských         organizácií súvisiacich s poslaním a charakterom organizácie.   
Súčasťou plnenia hlavného predmetu činnosti sú aktivity a to najmä:
a)	sprostredkovateľská a propagačná činnosť v oblasti divadelnej kultúry v rámci napĺňania svojho hlavného poslania,
b)	ostatné aktivity, podporujúce rozvoj a skvalitnenie plnenia poslania a hlavného predmetu činnosti,
c)	prenajímanie nebytových priestorov  alebo ich častí, prípadne iného majetku, ktorý má vo svojej správe a dočasne ho nevyužíva.

Divadelný ústav zabezpečuje agendu Kultúrneho kontaktného bodu v súvislosti s realizáciou programu Kultúra 2000 (komunitárny program Európskej únie špeciálne zameraný na umenie a kultúru) a programov, ktoré ho budú nasledovať. V tejto súvislosti plní najmä tieto úlohy: 
a)	monitoruje a sprostredkúva informácie o kultúrno-spoločenských procesoch v krajinách EÚ,
b)	zabezpečuje propagáciu programu Kultúra 2000, organizuje informačné kampane,
c)	spolupracuje s príslušnými inštitúciami v zahraničí, ktoré podporujú kultúrny sektor,
d)	poskytuje konzultačnú a koordinačnú pomoc pri vypracovávaní projektov a hľadaní partnerov prostredníctvom siete kultúrnych kontaktných bodov,
e)	organizuje vzdelávacie programy, workshopy, semináre, prednášky.

4.	Divadlo Nová scéna, štátna príspevková organizácia 

Divadlo Nová scéna je kultúrna-umelecko-profesionálna  ustanovizeň, ktorej hlavným predmetom činnosti je vytváranie podmienok na vznik a šírenie divadelných diel.

Vymedzenie základného účelu a predmetu činnosti:

a)	pripravuje a verejne predvádza dramatické, hudobno-dramatické a tanečné diela,
b)	rozvíja divadelné umenie a kultúru, ktorú prezentuje v Slovenskej republike i v zahraničí,
c)	vykonáva vlastnú sprostredkovateľskú činnosť,
d)	vydáva a rozširuje periodické a neperiodické publikácie, propagačné materiály, ktoré propagujú jeho činnosť,
e)	vyrába scénické a kostýmové výpravy,
f)	vyvíja ďalšie významné kultúrne aktivity.

Súčasťou plnenia základného predmetu činnosti sú najmä aktivity zamerané na rozvoj a skvalitňovanie poslania a základného predmetu činnosti , a to najmä:
a)	propagačná a reklamná činnosť a predaj vstupeniek,
b)	prenajímanie technických zariadení, dopravných prostriedkov prípadne iného majetku, ktorý má vo svojej správe a zapožičanie divadelných výprav, hudobných materiálov, nástrojov, kostýmov, a pod.,
c)	prevádzkovanie  a prenajímanie vlastných bufetových  stravovacích zariadení v jeho správe.  

5.	Štátna opera Banská Bystrica

Štátna opera (ďalej len „opera“) je kultúrna a umelecká ustanovizeň, ktorej hlavným predmetom činnosti je utváranie podmienok na vznik a verejné šírenie  hudobno-dramatických a koncertných diel.

V rámci hlavného predmetu činnosti opera najmä:
a)	pripravuje a verejne predvádza hudobno-dramatické a koncertné diela,
b)	vykonáva vlastnú sprostredkovateľskú činnosť,
c)	vyrába scénické dekorácie a kostýmy,
d)	vykonáva reklamnú činnosť, najmä vo svojich informačných a propagačných materiáloch a usporadúva výstavy, ktoré propagujú jej činnosť,
e)	vyvíja ďalšie významné kultúrne aktivity v oblasti svojej činnosti,
f)	prevádzkuje byt  v správe opery a poskytuje dočasné prechodné ubytovanie vlastným a hosťujúcim umelcom, hosťom podieľajúcim sa na umeleckej činnosti opery, ako aj umelcom hosťujúcim v iných kultúrnych inštitúciách. 

08S 0102 Hudba, koncertná činnosť a umelecké súbory

6.	Štátny komorný orchester Žilina

Štátny komorný orchester Žilina je štátnou umeleckou inštitúciou s celoslovenskou pôsobnosťou v oblasti hudobnej kultúry a jej poslaním je prispievať k všestrannému rozvoju hudobnej kultúry v Slovenskej republike a dôstojne reprezentovať slovenskú hudobnú kultúru v zahraničí , predovšetkým šírením pôvodnej, ako aj svetovej hudobnej tvorby. Pri štátnej reprezentácii smerom do zahraničia používa oficiálny  názov Slovak Sinfonietta of  Žilina. 

Svoje poslanie a predmet činnosti plní predovšetkým:
a)	umeleckou prípravou a interpretáciou hudobných diel vo vysokej umeleckej úrovni, uvádzaním diel slovenskej a svetovej tvorby na verejných koncertoch orchestra, sólistov a iných hudobných zoskupení,
b)	organizovaním pravidelnej koncertnej činnosti na vlastnej scéne, účinkovaním na umeleckých podujatiach a festivaloch v rámci Slovenskej republiky a zahraničia v spolupráci s domácimi a zahraničnými umelcami a agentúrami,
c)	usporadúvaním a spolu usporadúvaním hudobných festivalov, koncertov hosťujúcich telies, súborov a sólistov v rámci svojej koncertnej sezóny a mimo nej,
d)	organizovaním cyklov a koncertných podujatí zameraných na mladých poslucháčov s dôrazom na výchovný charakter tejto činnosti,
e)	realizáciu zvukových a obrazových záznamov z výkonov vlastného telesa  a hosťujúcich umeleckých telies a sólistov s cieľom propagácie svojej činnosti,
f)	vydávaním a rozširovaním periodických a neperiodických publikácií v oblasti hudobnej kultúry a v rámci propagácie umeleckej činnosti,
g)	organizovaním iných kultúrnych aktivít v oblasti svojho poslania a predmetu činnosti.

7.	Slovenská filharmónia, štátna príspevková organizácia 

Slovenská filharmónia je  v súlade s § 4 ods. 3 zákona č. 114/2000 Z. z. o Slovenskej filharmónii štátnou profesionálnou, reprezentatívnou národnou ustanovizňou  v oblasti hudobnej kultúry.

Poslaním filharmónie je prispievať k všestrannému rozvoju hudobnej kultúry 
v Slovenskej republike a dôstojne reprezentovať slovenskú hudobnú kultúru v zahraničí predovšetkým šírením pôvodnej, ako aj svetovej hudobnej tvorby.

          Slovenská filharmónia plní svoje poslanie predovšetkým:
a) 	koncertnou činnosťou svojich umeleckých telies v spolupráci s hosťujúcimi domácimi a zahraničnými umelcami, a to doma aj v zahraničí,
b) 	usporadúvaním alebo spolu usporadúvaním významných festivalov, koncertov hosťujúcich telies, súborov a sólistov v rámci svojej koncertnej sezóny i mimo nej,
c) 	realizáciou zvukových a zvukovo-obrazových záznamov výkonov svojich i hosťujúcich  umeleckých telies a sólistov s cieľom propagovať svoju činnosť,
d) 	vydávaním a rozširovaním periodických publikácií a neperiodických publikácií v oblasti hudobnej kultúry v rámci propagácie svojej činnosti,
e) vykonávaním sprostredkovateľskej a propagačnej činnosti v oblasti hudobnej kultúry v rámci napĺňania svojho hlavného poslania. 

8.	Lúčnica, štátna príspevková organizácia 

	Umelecký súbor Lúčnica je štátna národná umelecká inštitúcia s celoslovenskou pôsobnosťou v oblasti umeleckého spracovania, interpretácie a uchovávania folklóru na Slovensku. V rámci svojho poslania a predmetu činnosti plní najmä tieto úlohy:

a)	vytvára štylizované umelecké programy, ktoré nadväzujú na folklórne programy slovenskej tradičnej, ľudovej a národnej kultúry,
b)	sprístupňuje a interpretuje ľudový tanec, piesne , vokálne a vokálno - inštrumentálne sklady autorov všetkých slohových období,
c)	zachováva a dokumentuje tradičnú ľudovú kultúru v rámci svojho pôsobenia,
d)	pripravuje a verejne predvádza umelecké programy na domácich i zahraničných scénach, v televízii, rozhlase a vo filmoch,
e)	svoju tvorbu prezentuje na nosičoch zvuku a obrazu a tieto rozširuje za účelom propagácie,
f)	vykonáva sprostredkovateľskú činnosť vlastných vystúpení,
g)	vykonáva reklamnú činnosť v rámci svojej pôsobnosti,
h)	zhotovuje scénické prvky, kroje, krojové doplnky a rekvizity pre vlastné programy, vyvíja ďalšie významné kultúrne aktivity v oblasti svojej pôsobnosti.

9.	Hudobné centrum, štátna príspevková organizácia 

Hudobné centrum je koncepčné, analytické, dokumentačné, informačné, propagačné, edičné a servisné pracovisko hudobnej kultúry s celoslovenskou pôsobnosťou. Činnosti uvedené v tejto zriaďovacej listine vykonáva aj smerom do zahraničia. 

Hudobné centrum zhromažďuje, analyzuje, využíva a sprístupňuje hudobnú tvorbu, pričom v rámci svojho poslania a predmetu činnosti plní najmä tieto úlohy:

a)	sústreďuje a spracúva informácie z oblasti profesionálnej hudobnej kultúry ako ich nastoľuje umelecká tvorba a prax,
b)	systémovo zabezpečuje dokumentáciu hudobného umenia v celom žánrovom a druhovom zábere, 
c)	podieľa sa na budovaní centrálnej databázy informácií o živej hudobnej kultúre v Slovenskej republike,
d)	dokumentuje existenciu a prezentáciu slovenskej hudobnej kultúry v zahraničí, 
e)	získava, sumarizuje a technicky spracováva údaje za zverenú oblasť pre potreby Štatistického úradu SR,
f)	podľa potreby koordinuje cielené sociologické prieskumy, vykonáva expertízy a dáva podnety pre ďalší rozvoj hudobnej oblasti,
g)	vydáva muzikologickú literatúru ako aj inú periodickú a neperiodickú tlač súvisiacu s hudobným umením,
h)	v oblasti hudobnej kultúry analyticky, expertízne, informačne a poradensky spolupracuje s ministerstvom, orgánmi štátnej správy a samosprávy, inými kultúrnymi a spoločenskými inštitúciami, ako aj s jednotlivými umelcami a hudobnými telesami,
i)	organizuje vybrané medzinárodné a domáce hudobné festivaly, koncertné a muzikologické podujatia, podľa pokynov ministerstva zabezpečuje realizáciu vybraných zahraničných podujatí na území Slovenskej republiky a prezentáciu slovenského umenia v zahraničí,
j)	zabezpečuje šírenie informácií o slovenskom hudobnom umení a jeho propagáciu na území Slovenskej republiky a v zahraničí,
k)	je členom medzinárodných mimovládnych organizácií a zúčastňuje sa na ich práci,
l)	spolupracuje s domácimi a zahraničnými partnerskými a stavovskými organizáciami.

10.	 Štátna filharmónia Košice

Štátna filharmónia Košice je štátna umelecká inštitúcia s celoslovenskou pôsobnosťou v oblasti hudobnej kultúry. Poslaním Štátnej filharmónie Košice je prispievať k všestrannému rozvoju hudobnej kultúry v Slovenskej republike a dôstojne reprezentovať slovenskú hudobnú kultúru v zahraničí šírením pôvodnej, ako aj svetovej hudobnej tvorby. Pri štátnej reprezentácii smerom do zahraničia používa oficiálny názov The Slovak State Philharmonic, Košice.
V rámci svojho poslania a predmetu činnosti plní predovšetkým:
a) 	umelecky pripravuje a verejne uvádza diela slovenskej a svetovej hudobnej tvorby v spolupráci s hosťujúcimi domácimi a zahraničnými umelcami, a  to doma aj v zahraničí,
b) 	usporadúva alebo spolu usporadúva významné festivaly, koncerty hosťujúcich telies, súborov a sólistov v rámci svojej koncertnej sezóny i mimo nej,
c) 	realizuje cielenú hudobno-výchovnú činnosť zameranú na mladého poslucháča,
d) 	realizuje zvukové a zvukovo obrazové záznamy výkonov svojho telesa i hosťujúcich  umelcov a tieto rozširuje s cieľom propagovať svoju činnosť,
e) 	vydáva a rozširuje periodické a neperiodické publikácie v oblasti hudobnej kultúry v rámci propagácie svojej činnosti,
f) 	vyvíja ďalšie významné kultúrne a kultúrno-spoločenské aktivity v oblasti svojej pôsobnosti.
Súčasťou plnenia hlavného predmetu činnosti sú najmä:
a) 	sprostredkovateľská a propagačná činnosť v oblasti hudobnej kultúry v rámci napĺňania svojho hlavného poslania,
b) 	reklamná činnosť a ostatné aktivity, podporujúce rozvoj a skvalitnenie plnenia poslania a hlavného predmetu činnosti,
c) 	prenajímanie nebytových priestorov alebo ich častí, prípadne iného majetku, ktorý má vo svojej správe a dočasne ho nevyužíva.

11.	SĽUK – Slovenský ľudový umelecký kolektív 

Slovenský ľudový umelecký kolektív je štátna profesionálna inštitúcia s celoslovenskou pôsobnosťou v oblasti umeleckého spracovávania a interpretácie folklóru, ako aj v oblasti starostlivosti o tradičnú ľudovú kultúru Slovenska. V rámci predmetu svojho predmetu hlavnej činnosti  plní najmä tieto úlohy:
a)	vytvára umelecké, výchovné a vzdelávacie  programy, ktoré rôznymi úrovňami štylizácie, spôsobom interpretácie a umeleckého spracovania nadväzujú na folklórne prejavy a ktoré pristupujú k tradičnej ľudovej kultúre Slovenska ako k svojmu hlavnému  inšpiračnému zdroju,
b)	verejne predvádza  umelecké, výchovné a vzdelávacie programy na vlastnej umeleckej scéne, mimo nej doma a i v zahraničí,
c)	zachováva, dokumentuje a prezentuje staršie a súčasné prejavy tradičnej ľudovej kultúry Slovenska, zvlášť dokumentuje a prezentuje svoju vlastnú činnosť, 
d)	je hlavným realizátorom vládnej Koncepcie starostlivosti o tradičnú ľudovú kultúru,
e)	plní funkciu  kompetenčného centra vo vzťahu k napĺňaniu Koncepcie  starostlivosti o tradičnú ľudovú kultúru pre organizácie  v zriaďovateľskej pôsobnosti ministerstva, iné štátne organizácie, ako aj neštátne  subjekty zaoberajúce sa tradičnou  ľudovou kultúrnou Slovenska,
f)	organizuje kultúrno-spoločenské podujatia, ktoré propagujú jeho činnosť a ktoré sú zamerané na spracovanie tradičnej kultúry Slovenska,
g)	vyvíja ďalšie významné kultúrne aktivity v oblasti  svojej činnosti,
h)	prezentuje svoju umeleckú, výchovnú a vzdelávaciu činnosť v prostriedkov masmediálnej komunikácie, 
i)	pripravuje a vydáva printové, zvukové, obrazové a iné multimediálne nosiče, ktoré rozširuje za účelom dokumentácie a propagácie svojej činnosti, ako aj za účelom výchovy a vzdelávania,
j)	vykonáva sprostredkovateľskú a agentúrnu činnosť  v rámci predmetu činnosti,
k)	vykonáva reklamnú a propagačnú činnosť v rámci predmetu činnosti,
l)	vyrába scénické dekorácie a kostýmy pre vlastnú umeleckú činnosť,
m)	prenajíma nebytové priestory, alebo ich časti, prípadne iný majetok štátu, ktorý má vo svojej správe a dočasne ho nevyužíva.

08S 0103 Výtvarné umenie, fotografia, architektúra a dizajn

12.	Bibiana - medzinárodný dom umenia pre deti, štátna rozpočtová organizácia 

	Bibiana, medzinárodný dom umenia pre deti, je samostatná právnická osoba s celoslovenskou pôsobnosťou, ktorej poslaním je tvorivo rozvíjať teoretickú a praktickú domácu i zahraničnú činnosť v oblasti umenia pre deti, ako samostatného druhu umeleckej tvorby zameranej na východu detí umením a k umeniu. Svoju činnosť koordinuje s príslušnými organizáciami na Slovensku i v zahraničí.

	V rámci základného účelu a hlavného predmetu činnosti:

a)	zabezpečuje činnosť medzinárodného informačného - dokumentačného centra umenia pre deti,
b)	vytvára vlastné programy zamerané na výchovu detí umením a k umeniu prostredníctvom organizovania akcií druhovej a žánrovej pestrosti, a to v rámci činnosti centra hudobného, umenia pre deti a mládež, cesta dramatického umenia pre deti a mládež, tvorivých dielní v rámci aj mimo výstav, umeleckých programov pre deti a mládež a výstavnej činnosti v Slovenskej republiky a v zahraničí, 
c)	zhromažďuje, analyzuje, využíva a sprístupňuje dokumentáciu a databázy spracované v rámci svojej pôsobnosti,
d)	zabezpečuje činnosť medzinárodného centra ilustrácie detskej knihy v rámci ktorého organizuje Bienále  ilustrácii Bratislava (BIB) s jeho sprievodnými aktivitami vrátane  pracovných seminárov UNESCO – BIB,
e)	vykonáva zbierkotvornú a akvizičnú činnosť pre Galériu BIB z originálov odmenených účastníkov BIB, ako aj originálov účastníkov tvorivých seminárov UNECSO-BIB,
f)	zabezpečuje činnosť medzinárodného centra animovaných filmov pre deti a mládež v rámci ktorého organizuje Bienále animácie Bratislava (BAB), prehliadky animovanej tvorby  a filmotéky animovanej tvorby pre deti a mládež,
g)	spolupracuje s medzinárodnými organizáciami a organizuje ďalšie medzinárodné výstavy a podujatie v rámci svojej pôsobnosti,
h)	je členom medzinárodných mimovládnych organizácií a zúčastňuje sa na ich aktivitách a práci,
i)	zabezpečuje a realizuje aktivity Slovenskej sekcie IBBY, medzinárodnej mimovládnej organizácie UNECSO,
j)	zabezpečuje prezenčné výpožičky z vlastných knižničných fondov,
k)	vykonáva vydavateľskú, publikačnú a agentúrnu činnosť v rámci Slovenskej republiky a v zahraničí(katalógy, zborníky, monografie, revue BIBIANA, plagáty reprodukcie, letáky prospekty, pohľadnice a pod.) za účelom propagácie vlastnej činnosti v rámci činnosti organizácie,
l)	organizuje celoslovenskú súťaž Najkrajšie knihy Slovenska s udelením cien a usporiadaním výstavy,
m)	výsledky svojej činnosti propaguje doma aj v zahraničí.

13.	Slovenské centrum dizajnu, štátna príspevková organizácia 

Slovenské centrum dizajnu je odborné pracovisko v  oblasti dizajnu s celoslovenskou pôsobnosťou. Jeho poslaním je efektívnym spôsobom presadzovať využívanie dizajnu ako významného faktora kultúrnej a hospodárskej politiky, ako aj nástroja na zvyšovanie komplexnej kvality výrobkov a konkurencieschopnosti výrobcov.

Slovenské centrum dizajnu plní úlohu dokumentačného, informačného, propagačného konzultačného, výskumného, edičného a študijného pracoviska s celoštátnou pôsobnosťou. Hlavnú činnosť realizuje najmä:
a)	systematickým sledovaním  a vyhodnocovaním  rozvoja dizajnu v Slovenskej republike,
b)	zhromažďovaním, spracovávaním a sprístupňovaním  odborných informácií a databáz v oblasti slovenského dizajnu,
c)	vypracúvaním návrhov koncepcií rozvoja dizajnu,
d)	koordinovaním aktivít na podporu dizajnu,
e)	aktívnym propagovaním slovenského dizajnu, najmä prostredníctvom výstav a vyhlasovania súťaží dizajnu doma a i v zahraničí,
f)	poskytovaním informácií  a podpory  pri začleňovaní  dizajnu  do podnikateľských stratégií predovšetkým malých a stredných podnikov – vytváraním podmienok pre účinnú spoluprácu dizajnérov s podnikateľmi,
g)	edičnými periodickými  a neperiodickými aktivitami,
h)	spoluprácu s vládnymi a mimovládnymi  partnerskými a odbornými organizáciami doma i v zahraničí,
i)	organizovaním, organizačnou spoluprácou a podporu odborných akcií v oblasti dizajnu.

08S 0109 Literatúra a knižná kultúra

14.	Literárne informačné centrum, štátna príspevková organizácia 

	Literárne informačné centrum je koncepčným dokumentačným pracoviskom v oblasti pôvodnej literárnej tvorby v Slovenskej republike i slovenskej literárnej tvorby v zahraničí. Buduje informačnú databázu v tejto oblasti, sleduje a dokumentuje existenciu a prezentáciu slovenskej literatúry vo svete.
V záujme šírenia slovenskej literatúry vo svete zabezpečuje štipendijné pobyty prekladateľom zo zahraničia v Slovenskej republike. Spolupracuje so zahraničnými vydavateľmi a podporuje ich pri vydávaní diel slovenských autorov. Organizuje expozíciu Slovenskej republiky na vybraných knižných veľtrhoch a výstavách v zahraničí. Vydáva periodickú a neperiodickú tlač. Vykonáva sprostredkovateľské a agentúrne služby v oblasti literárnej tvorby. V oblasti svojej činnosti poskytuje informácie ministerstvu a kultúrnej verejnosti.

08S 0106  Múzeá a galérie

15.	Slovenská národná galéria, štátna príspevková organizácia 

Slovenská národná galéria (ďalej len „SNG“) je podľa zákona č. 206/2009 Z. z. o múzeách a galériách vrcholnou štátnou, zberateľskou, vedecko-výskumnou, metodickou a kultúrno-výchovnou inštitúciou v oblasti galerijnej činnosti v Slovenskej republike.
 Základným poslaním SNG je cieľavedome a systematicky zhromažďovať, odborne spracovávať, ochraňovať, dokumentovať, sprístupňovať a kultúrno-výchovne využívať diela všetkých disciplín výtvarného umenia domáceho a zahraničného pôvodu jednotlivých historických období a súčasnosti s prihliadnutím na diela národnej kultúry.
SNG zabezpečuje koordinačné, odborno-poradenské, metodické a informačné úlohy pre galérie v Slovenskej republike.

V rámci svojho poslania plní Slovenská národná galéria ako predmet svojej činnosti najmä tieto úlohy:
a)	na základe vedeckých výskumov buduje zbierkový fond výtvarných diel a hmotných dokumentov vo všetkých disciplínach výtvarného umenia, ktoré zahŕňajú maliarstvo, sochárstvo, grafiku, kresbu, nové médiá, úžitkové umenie, dizajn a architektúru,
b)	odborne spravuje, t. j. nadobúda, odborne eviduje a vyraďuje, ochraňuje, interpretuje, reštauruje a sprístupňuje zbierkový fond, ktorý je s príslušnou dokumentáciou majetkom štátu v správe SNG,
c)	buduje umenovednú knižnicu, dokumentáciu a archív výtvarného umenia s celoštátnou pôsobnosťou,
d)	buduje centrálnu evidenciu údajov o dielach výtvarného umenia v zbierkach SNG, galérií a múzeí v Slovenskej republike,
e)	zbierkové fondy prezentuje expozičnou a výstavnou činnosťou vo vlastných a cudzích priestoroch, vystavuje výtvarné diela a prijíma výstavy iných právnických osôb alebo fyzických osôb,
f)	odborne garantuje a rieši vlastné vedecko-výskumné úlohy, pripravuje syntetické umeleckohistorické projekty,
g)	prostredníctvom vydavateľskej, propagačnej a popularizačnej činnosti zverejňuje výsledky svojej odbornej práce,
h)	spolupracuje na vedecko-výskumných úlohách s inými inštitúciami,
i)	sústreďuje a spracováva informácie o galériách v Slovenskej republike a informácie o ich činnosti, pričom ich využíva na koncepčnú, koordinačnú a školiacu prácu v oblasti štátnej galerijnej činnosti a ochrany kultúrneho dedičstva,
j)	vykonáva kultúrno-výchovnú činnosť umeleckého a kultúrno-spoločenského charakteru a podieľa sa na tejto činnosti iných subjektov,
k)	poskytuje informačné, poradenské a ďalšie odborné služby v súlade so svojím poslaním a zameraním,
l)	v oblasti svojej pôsobnosti nadväzuje priame vzťahy s inými právnickými osobami a fyzickými osobami doma i v zahraničí.

16.	Slovenské národné múzeum, štátna príspevková organizácia 

Slovenské národné múzeum (ďalej len „múzeum“) je podľa zákona č. 206/2009 Z. z. o múzeách a galériách vrcholnou štátnou zbierkotvornou, vedeckovýskumnou a kultúrno-vzdelávacou ustanovizňou v oblasti  múzejnej činnosti v Slovenskej republike.
Základným poslaním múzea je na základe prieskumu a vedeckého výskumu zhromažďovať, ochraňovať, vedecky a odborne zhodnocovať, spracovávať, využívať a sprístupňovať hmotné dokumenty so zameraním na múzejnú dokumentáciu vývoja prírody a spoločnosti, vedy, kultúry a umenia s osobitným zreteľom na územie Slovenskej republiky, slovenský národ a etnické spoločenstvá, ktoré žili a žijú na Slovensku, ako aj Slovákov žijúcich v zahraničí.
Múzeum je ústredným metodickým, koordinačným, informačným, štatistickým a vzdelávaním centrom pre oblasť múzejnej činnosti v Slovenskej republike.

V rámci svojho poslania plní múzeum najmä tieto verejné funkcie a verejnoprospešné činnosti:
a)	na základe prieskumu a vedeckého výskumu systematicky buduje múzejné zbierky o prírode a spoločnosti, ktoré stvoria súčasť kultúrneho dedičstva, preto tieto potreby získava zbierkové predmety aj zo zahraničia,
b)	odborne spravuje, t.j. výskumom, terénnym zberom, kúpou, darom, výmenou alebo prevodom nadobúda, eviduje a vyraďuje, ochraňuje, konzervuje, preparuje, reštauruje a sprístupňuje múzejné zbierky zbierkové predmety,
c)	vedie centrálnu evidenciu múzejných zbierkových predmetov v slovenskej republike a predmetov slovenskej proveniencie v zahraničných múzeách,
d)	buduje špeciálnu knižnicu, odbornú dokumentáciu archív, ktoré tvoria primárnu bázu pre odborné determinovanie, ďalšie využívanie a prezentovanie múzejných zbierok a ďalších múzejných fondov,
e)	rieši vlastné výskumné úlohy a podieľa sa na vedeckovýskumnej činnosti iných inštitúcií,
f)	zbierkové predmety prezentuje expozičnou a výstavnou činnosťou vo vlastných a cudzích priestoroch doma a i v zahraničí, vystavuje exponáty a prijíma výstavy iných právnych a fyzických osôb so Slovenskej republiky a i zo zahraničia,
g)	prostredníctvom vydavateľskej, popularizačnej a propagačnej činnosti zverejňuje výsledky odbornej práce v oblasti múzejníctva a ochrany kultúrneho dedičstva, vydáva odborné a iné periodické a neperiodické publikácie na všetkých druhoch  nosičov,
h)	zabezpečuje distribúciu produktov vlastnej činnosti a predaj tlače, propagačných predmetov a iných drobných predmetov súvisiacich s poslaním a charakterom organizácie,
i)	vykonáva vzdelávaciu a kultúrno-výchovnú činnosť, organizuje kultúrno-spoločenské podujatia a podieľa sa na takejto činnosti iných subjektov,
j)	poskytuje metodické, informačné, odborno-poradenské a ďalšie odborné služby v súlade so svojím poslaním a zameraním,
k)	nadväzuje priame vzťahy s inými právnickými osobami a fyzickými osobami, ktoré sa podieľajú na ochrane kultúrneho  dedičstva doma a i v zahraničí, zúčastňuje sa na práci nevládnych organizácií, ktorých je členom, a na základe poverenia zriaďovateľa zastupuje Slovenskú republiku v medzinárodných inštitúciách a organizáciách.

17.	Slovenské technické múzeum, štátna príspevková organizácia 

Základným poslaním Slovenského technického múzea je na základe prieskumu a vedeckého výskumu,  v súlade  so svojím zameraním a špecializáciou vykonávaním základných odborných činností získavať, vedeckými metódami zhodnocovať a skúmať, ochraňovať, využívať a prezentovať  zbierkové predmety, zbierky a dokumentačné materiály viažuce sa ku komplexnej dokumentácii dejín a vývoja vedy a techniky, výroby, priemyslu a dopravy v Slovenskej republike a k podielu Slovenska a jeho osobností na rozvoji svetovej vedy a techniky ako súčasti národného kultúrneho dedičstva. 

Múzeum:

a)	systematicky nadobúda, vedecký zhodnocuje a skúma, odborne eviduje a vyraďuje ochraňuje a prezentuje zbierkový fond a zbierky dokumentujúce dejiny vývoja  vedy, techniky, výroby, priemyslu a dopravy v Slovenskej republike a o podiele Slovenska  a jeho osobností na rozvoji svetovej vedy a techniky ako súčasti národného  kultúrneho dedičstva,
b)	zabezpečuje bezpečnosť a odbornú ochranu zbierkových predmetov, predovšetkým konzervovaním a reštaurovaním a zabezpečuje ich odbornú revíziu,
c)	prezentuje výsledky svojej zbierkotvornej a odbornej práce a zbierkové predmety, zbierky a archívne fondy sprístupňuje v stálych expozíciách a na výstavách vo  vlastných a iných priestoroch doma aj v zahraničí, ako aj prostredníctvom publikačnej a edičnej činnosti a iných odborných, výchovno-vzdelávacích  a prezentačných aktivít,
d)	prijíma výstavy a vystavuje exponáty iných právnických osôb a fyzických osôb,
e)	je ústredným informačným, metodickým, koordinačným a vzdelávaním centrom pre  múzejnú činnosť vo svojej špecializácii,
f)	poskytuje informačné, poradenské a ďalšie odborné služby v oblasti starostlivosti o vybrané technické pamiatky vedy, výroby a techniky na území Slovenskej  republiky. Vytvára informačnú bázu a buduje špecializovaný archív, odbornú knižnicu a dokumentáciu v oblasti svojej špecializácie,
g)	zabezpečuje  a uskutočňuje vedecké, kultúrno-výchovné, kultúrno-spoločenské, odborné a vzdelávacie aktivity a podujatia súvisiace so základným poslaním a predmetom svojej činnosti,
h)	nadväzuje vzťahy s inými právnickým osobami a fyzickými osobami doma i v zahraničí a so súhlasom zriaďovateľa vstupuje do medzinárodných združení a projektov, 
i)	zabezpečuje edičnú, vydavateľskú a propagačnú činnosť v súlade so svojím základným poslaním a predmetom činnosti,
j)	zabezpečuje predaj publikácií, tlačených a elektronických materiálov a propagačných materiálov, ktoré sú v súlade so základným poslaním a predmetom jeho činnosti ,
k)	zabezpečuje činnosť špecializovaného digitalizačného pracoviska v rámci Slovenskej republiky pre digitalizáciu objektov, najmä obrazových objektov, malých a veľkých 
3D objektov – kultúrnych objektov (zbierkové predmety a zbierky nehnuteľné kultúrne pamiatky a pod.), digitalizuje svoj zbierkový fond, sprístupňuje ho a vytvára o ňom sprievodnú dokumentáciu,
l)	zabezpečuje podľa požiadaviek vzdelávanie pedagogických zamestnancov, deti a mládež v oblasti vedy a techniky,
m)	rieši vedeckovýskumné úlohy a spolupracuje na vedeckovýskumnej činnosti s inými inštitúciami,
n)	prevádzkuje ubytovacie zariadenia vo svojej správe, ktoré sa využívajú na dočasný pobyt osôb na potreby múzea, iných kultúrnych organizácií a zriaďovateľa v súlade s platnými právnymi predpismi.

18.	Múzeum Slovenského národného povstania, štátna príspevková organizácia 

	Múzeum Slovenského národného povstania (ďalej len „múzeum SNP“) je celoštátne špecializované múzeum v súlade s § 7 ods. 7 zákona č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov.

Základným poslaním múzea SNP:
a)	je zhromažďovať, vedeckými metódami zhodnocovať, ochraňovať, odborne spracúvať, využívať a sprístupňovať zbierkové predmety a dokumentárne a archívne materiály viažuce sa k dejinám slovenskej spoločnosti v rokoch 1938 – 1945 s dôrazom na dokumentáciu protifašistického a národnooslobodzovacieho boja a Slovenského národného povstania ako významnej súčasti európskej antifašistickej rezistencie v rokoch 2. svetovej vojny, dokumentovať povojnové súdne procesy, rehabilitácie povstalcov a súčasné prejavy neofašizmu, rasovej neznášanlivosti a intolerancie,
b)	na základe prieskumu a vedeckého výskumu vykonávaním základným odborných činností systematicky buduje a získava, odborne spravuje, vedecky zhodnocuje a skúma, odborne eviduje a vyraďuje, ochraňuje a prezentuje zbierkový fond a zbierky o vývoji slovenskej spoločnosti v rokoch 1938 – 1945 s dôrazom na dokumentáciu protifašistického a národnooslobodzovacieho boja a Slovenského národného povstania na území Slovenskej republiky i mimo neho, dokumentuje povojnové súdne procesy, rehabilitácie povstalcov a súčasné prejavy neofašizmu, rasovej neznášanlivosti a intolerancie,
c)	zabezpečuje bezpečnosť a odbornú ochranu zbierkových predmetov predovšetkým
              konzervovaním a reštaurovaním,
d)	poskytuje informačné, poradenské a ďalšie odborné služby v súlade so svojím základným poslaním a predmetom činnosti verejnosti a bádateľom. Vytvára informačnú bázu a buduje špecializovaný verejný archív, špeciálnu knižnicu, dokumentáciu a literárny a hudobný archív,
e)	Výsledky svojej zbierkotvornej a odbornej práce prezentuje a zbierkové predmety, zbierky a archívne fondy sprístupňuje v stálych expozíciách a na výstavách vo vlastných a iných priestoroch doma aj v zahraničí, ako aj prostredníctvom publikačnej a edičnej činnosti a iných odborných, výchovno-vzdelávacích a prezentačných aktivít,
f)	prijíma výstavy a vystavuje exponáty iných právnických a fyzických osôb,
g)	zabezpečuje a uskutočňuje vedecké, kultúrno-výchovné, kultúrno-spoločenské, odborné a vzdelávacie aktivity a podujatia súvisiace so základným poslaním a predmetom svojej činnosti,
h)	nadväzuje priame vzťahy s inými právnickými a fyzickými osobami doma i v zahraničí a so súhlasom zriaďovateľa vstupuje do medzinárodných združení a projektov,
i)	zabezpečuje edičnú, vydavateľskú a propagačnú činnosť v súlade so svojim základným poslaním a predmetom činnosti,
j)	zabezpečuje predaj publikácií, tlačených a elektronických materiálov a propagačných materiálov, ktoré sú v súlade so základným poslaním a predmetom jeho činnosti,
k)	spravuje najmä národnú kultúrnu pamiatku Kalište, národnú kultúrnu pamiatku Pamätník Nemecká, ktoré sa viažu k dejinám protifašistického odboja slovenskej spoločnosti v rokoch 1938 – 1945,
l)	odborne spravuje a doplna stálu Slovenskú národnú expozíciu Tragédia slovenských Židov v Štátnom múzeu Auschwitz-Birkenau v Osvienčime a stálu expozíciu Fašistické represálie na východnom Slovensku v Múzeu Tokajíckej tragédie v Tokajíku,
m)	v rámci Slovenskej republiky zabezpečuje činnosť špecializovaného digitalizačného pracoviska pre digitalizáciu objektov (napr. obrazové objekty, malé a veľké 3D objekty – zbierkové predmety a zbierky, nehnuteľné kultúrne pamiatky a pod.). Digitalizuje svoj zbierkový fond, sprístupňuje ho a vytvára o ňom sprievodnú dokumentáciu,
n)	zabezpečuje vzdelávanie pre pedagogických pracovníkov a odbornej verejnosti, vydáva a distribuuje metodické príručky zamerané na dejiny slovenskej spoločnosti v rokoch 1938 – 1945, dokumentáciu povojnových súdnych procesov, rehabilitácie povstalcov a súčasné prejavy neofašizmu, rasovej neznášanlivosti a intolerancie,
o)	zabezpečuje vzdelávanie detí a mládeže, vydáva a distribuuje učebné pomocné texty zamerané na dejiny slovenskej spoločnosti v rokoch 1938 – 1945, dokumentáciu povojnových súdnych procesov, rehabilitácie povstalcov a súčasné prejavy neofašizmu, rasovej neznášanlivosti a intolerancie,
p)	rieši vedeckovýskumné úlohy a spolupracuje na vedeckovýskumnej činnosti s inými inštitúciami,
q)	prevádzkuje ubytovacie zariadenia vo svojej správe, ktoré sa využívajú na dočasný pobyt osôb na potreby múzea, iných kultúrnych organizácií a zriaďovateľa v súlade s platnými právnymi predpismi,
r)	prevádzkuje stravovacie zariadenia a bufet vo svojej správe, ktoré sa využívajú na potreby múzea, iných kultúrnych organizácií a zriaďovateľa v súlade s platnými právnymi predpismi,
s)	prevádzkuje parkovacie plochy vo svojej správe, ktoré s využívajú na potreby múzea, iných kultúrnych inštitúcií a zriaďovateľa v súlade s platnými právnymi predpismi.

08S 0108 Ochrana pamiatkového fondu

19.	Pamiatkový úrad Slovenskej republiky, štátna rozpočtová organizácia 

	Pamiatkový úrad Slovenskej republiky vykonáva v druhom stupni štátnu správu na úseku ochrany pamiatkového fondu vo veciach, o ktorých v prvom stupni rozhodujú krajské pamiatkové úrady.
	V rámci základnej činnosti vykonáva:
a)	riadi a kontroluje výkon štátnej správy na úseku ochrany pamiatkového fondu uskutočňovaný krajskými pamiatkovými úradmi,
b)	rieši a koordinuje odborné a výskumné úlohy a rozpracúva teóriu a metodológiu ochrany pamiatkového fondu,
c)	zisťuje stav pamiatkového fondu a podmienky jeho ochrany,
d)	rozhoduje v prvom stupni v správnom konaní vo veciach zverených mu týmto zákonom na úseku ochrany pamiatkového fondu,
e)	preskúmava záväzné stanoviská krajských pamiatkových úradov,
f)	rozhoduje o odvolaniach proti rozhodnutiam krajských pamiatkových úradov a preskúmava ich rozhodnutia mimo odvolacieho konania,
g)	plní funkciu správcu príslušnej časti štátneho informačného systému,
h)	vedie archív v oblasti ochrany pamiatkového fondu,
i)	zabezpečuje rozvoj teórie a metodológie reštaurovania, buduje študijné, vývojové a analyticko-technologické pracovisko a laboratóriá,
j)	zabezpečuje pamiatkové výskumy a reštaurátorské práce,
k)	vykonáva a koordinuje dokumentačnú, vzdelávaciu, výchovnú, edičnú a propagačnú činnosť,
l)	poskytuje odbornú a metodickú pomoc krajským pamiatkovým úradom,
m)	spolupracuje s občianskymi združeniami a nadáciami zriadenými na záchranu, využívanie a prezentáciu pamiatkového fondu,
n)	podieľa sa na medzinárodných projektoch ochrany a obnovy kultúrnych pamiatok a pamiatkových území a spolupracuje s medzinárodnými organizáciami a partnerskými inštitúciami v zahraničí.

08S 0105 Knižnice a knižničná činnosť

20.	Slovenská národná knižnica, štátna rozpočtová organizácia, ktorá podľa zákona o č.183/2000 Z. z. o knižniciach: 
a)	je konzervačnou knižnicou a  depozitnou knižnicou Slovenskej republiky,
b)	prednostne zhromažďuje, odborne spracúva, uchováva, ochraňuje a sprístupňuje domáce a zahraničné slovacikálne dokumenty,
c)	je národnou bibliografickou agentúrou, ktorá zabezpečuje koordináciu národného bibliografického systému, národnú bibliografickú registráciu slovacikálnych dokumentov, odborné spracúvanie a sprístupňovanie slovenskej národnej bibliografie,
d)	je pracoviskom na literárnoarchívnu, literárno - múzejnú a biografickú dokumentáciu, výskum, ochranu a podporu slovenskej kultúry a literatúry,
e)	je metodickým, poradenským, koordinačným, vzdelávacím a štatistickým pracoviskom knižničného systému,
f)	je vedeckovýskumným a štandardizačným pracoviskom knižničného systému,
g)	je národným ústredím medziknižničnej výpožičnej služby a pracoviskom medzinárodnej medziknižničnej výpožičnej služby,
h)	spravuje a ochraňuje historický knižničný dokument a historický knižničný fond,
i)	vyjadruje sa k návrhu na vyhlásenie a zrušenie historického knižničného dokumentu a historického knižničného fondu a určuje jeho hodnotu,
j)	vedie Ústrednú evidenciu historických knižničných dokumentov a historických knižničných fondov (ďalej len „ústredná evidencia") a evidenciu o dokumentoch a súboroch knižničných dokumentov vyradených z ústrednej evidencie,
k)	vyjadruje sa k žiadosti o udelenie súhlasu na trvalý vývoz dokumentu alebo súboru dokumentov, ktorý by pre svoju mimoriadnu hodnotu mohol byť navrhnutý na vyhlásenie za historický knižničný dokument alebo historický knižničný fond,
l)	je národným pracoviskom pre oblasť reštaurovania, konzervovania, ochranného kopírovania a digitalizácie knižničných dokumentov, 
m)	spravuje súborný katalóg monografií knižníc a koordinuje tvorbu súborných katalógov knižníc.

21.	Štátna vedecká knižnica v Banskej Bystrici
Štátna vedecká knižnica v Banskej Bystrici je štátnou kultúrnou a vedecko-informačnou inštitúciou zameranou na knižničnú, bibliografickú, výskumnú, vzdelávaciu, vydavateľskú a kultúrno-výchovnú činnosť. Od roku 2001 je ku knižnici organizačne pričlenené Literárne a hudobné múzeum, čím sa činnosť knižnice rozšírila o zberateľskú a odbornú činnosť litrárno - múzejnú a hudobno-múzejnú.
Štátna vedecká knižnica v Banskej Bystrici najmä:
a)	je koordinačným, výskumným, metodickým, vzdelávacím, poradenským a štatistickým pracoviskom knižničného systému,
b)	zhromažďuje, odborne spracúva, uchováva, ochraňuje a sprístupňuje univerzálny knižničný fond, predovšetkým však odborné knižničné dokumenty domáceho a zahraničného pôvodu, ako aj špeciálne technické dokumenty,
c)	poskytuje základné a špeciálne knižnično-informačné služby podporujúce rozvoj vedy, techniky, kultúry a vzdelávania,
d)	je pracoviskom medziknižničnej výpožičnej služby a medzinárodnej medziknižničnej výpožičnej služby,
e)	je konzervačnou knižnicou Slovenskej republiky, získava a uchováva povinné výtlačky v zmysle zákona č. 212/1997 Z. z. a jeho doplnení zákonom č. 182/2000 Z. z. a č. 535/2003 Z. z. o povinných výtlačkoch periodických a neperiodických publikácií,
f)	spolupracuje na budovaní súborného katalógu slovenských knižníc,
g)	zúčastňuje sa na tvorbe slovenskej národnej bibliografie,
h)	koordinuje tvorbu bibliografie vedných odborov, utvára a sprístupňuje ich databázy,
i)	výsledky odbornej a vedecko-výskumnej činnosti prezentuje prostredníctvom vlastnej edičnej, publikačnej a propagačnej činnosti,
j)	zabezpečuje a uskutočňuje vedecké, odborné, vzdelávacie a kultúrno-výchovné podujatia súvisiace s predmetom jej činnosti.

22.	Štátna vedecká knižnica v Košiciach

     Štátna vedecká knižnica v Košiciach ako univerzálna vedecká knižnica (ďalej len "knižnica") je kultúrnou, informačnou, vedeckou a vzdelávacou inštitúciou v oblasti knižničnej, bibliografickej, vedeckovýskumnej, kultúrno-vzdelávacej a vydavateľskej činnosti.

      Základným poslaním knižnice je zabezpečovať' slobodný prístup k poznatkom a informáciám šíreným na všetkých druhoch nosičoch, uspokojovať kultúrne, informačné, vedeckovýskumné a vzdelávacie potreby a napomáhať tým celoživotnému vzdelávaniu, nezávislému rozhodovaniu a duchovný rozvoj.

V rámci svojho poslania plní najmä tieto verejné funkcie a verejnoprospešné činnosti:
a)	získava, spracúva, uchováva, ochraňuje a sprístupňuje univerzálny knižničný fond, predovšetkým domáce a zahraničné vedecké a odborné knižničné dokumenty, špeciálne technické dokumenty, normy, patenty a firemnú literatúru,
b)	poskytuje základné a špeciálne knižnično-informačné služby sprístupňovaním vlastného knižničného fondu a vonkajších informačných zdrojov, najmä výpožičky knižničných dokumentov a poskytovanie kópií knižničných dokumentov, faktografické a bibliografické informácie, rešerše, štúdie, medziknižničné                     a medzinárodné medziknižničné výpožičné služby, preklady knižničných dokumentov, vydávanie publikácií a pod.,
c)	poskytuje informácie a dokumenty o činnosti Rady Európy a v súčinnosti                      s Informačnou kanceláriou Rady Európy v Bratislave buduje Informačné miesto Rady Európy,
d)	podieľa sa na tvorbe a využívaní súborných katalógov knižníc,
e)	zúčastňuje sa na tvorbe slovenskej národnej bibliografie, plní celoštátne úlohy             v oblasti koordinácie a tvorby bibliografie vedných odborov v oblasti baníctva, hutníctva, geológie a krajinnej ekológie (geológie), spracúva bibliografiu dokumentov rómskeho etnika, vytvára a sprístupňuje databázy z týchto oblastí,
f)	buduje fondy starých a vzácnych tlačí, historických knižničných dokumentov               a historických knižničných fondov, zabezpečuje ich ochranu, reštaurovanie                    a konzervovanie a spolupracuje na celoštátnych úlohách výskumu dejín knižnej kultúry,
g)	je konzervačnou knižnicou Slovenskej republiky, získava a uchováva povinné výtlačky,
h)	rieši vedeckovýskumné úlohy a spolupracuje na vedeckovýskumnej činnosti iných inštitúcií,
i)	prostredníctvom edičnej, vydavateľskej a propagačnej činnosti prezentuje výsledky svojej práce,
j)	zabezpečuje a uskutočňuje vedecké, kultúrno-výchovné, odborné a vzdelávacie aktivity a podujatia súvisiace s predmetom svojej činnosti,
k)	v oblasti svojej činnosti nadväzuje priame vzťahy so subjektmi doma i v zahraničí a so súhlasom zriaďovateľa vstupuje do medzinárodných združení a projektov.

23.	Štátna vedecká knižnica v Prešove
Štátna vedecká knižnica v Prešove ako univerzálna vedecká knižnica je kultúrnou, informačnou, vedeckou a vzdelávacou inštitúciou v oblasti knižničnej, bibliografickej, vedeckovýskumnej, kultúrno-vzdelávacej a vydavateľskej činnosti.
Základným poslaním knižnice je zabezpečovať slobodný prístup k poznatkom a informáciám šíreným na všetkých druhoch nosičoch, uspokojovať' kultúrne, informačné, vedeckovýskumné a vzdelávacie potreby a napomáhať ich celoživotné vzdelávanie, nezávislé rozhodovanie a duchovný rozvoj.
V rámci svojho poslania plní najmä tieto verejné funkcie a verejnoprospešné činnosti: 
a)	získava, spracúva, uchováva, ochraňuje a sprístupňuje univerzálny knižničný fond, predovšetkým domáce a zahraničné vedecké a odborné knižničné dokumenty, najmä    z odboru spoločenských vied s osobitným zameraním na slavistické, rusínske              a ukrajinské dokumenty, 
b)	poskytuje základné a špeciálne knižnično-informačné služby sprístupňovaním vlastného knižničného fondu a vonkajších informačných zdrojov, najmä výpožičky knižničných dokumentov a poskytovanie kópií knižničných dokumentov, faktografické a bibliografické informácie, rešerše, štúdie, medziknižničné                    a medzinárodné medziknižničné výpožičné služby, preklady knižničných dokumentov, vydávanie publikácií a pod., 
c)	poskytuje informácie a dokumenty o činnosti Rady Európy a v súčinnosti                      s Informačnou kanceláriou Rady Európy v Bratislave buduje Informačné miesto Rady Európy, 
d)	podieľa sa na tvorbe a využívaní súborných katalógov knižníc,
zúčastňuje sa na tvorbe slovenskej národnej bibliografie, plní celoštátne úlohy v oblasti koordinácie a tvorby bibliografie vedného odboru slavistiky a spracúva ukrajinské a rusínske dokumenty, sprístupňuje databázy z týchto oblastí, 
e)	buduje fondy rukopisov, starých a vzácnych tlačí, historických knižničných dokumentov a historických knižničných fondov a spolupracuje na celoštátnych úlohách výskumu dejín knižnej kultúry, 
f)	je konzervačnou knižnicou Slovenskej republiky, získava a uchováva povinné výtlačky, 
g)	rieši vedeckovýskumné úlohy a spolupracuje na vedeckovýskumnej činnosti iných inštitúcií, 
h)	prostredníctvom edičnej, vydavateľskej a propagačnej činnosti prezentuje výsledky svojej práce, 
i)	zabezpečuje a uskutočňuje vedecké, kultúrno-výchovné, odborné a vzdelávacie aktivity a podujatia súvisiace s predmetom svojej činnosti, 
j)	v oblasti svojej činnosti nadväzuje priame vzťahy so subjektmi doma i v zahraničí a so súhlasom zriaďovateľa vstupuje do medzinárodných združení a projektov, 
k)	plní ďalšie úlohy, ktorými ju zriaďovateľ poverí.

24.	Univerzitná knižnica v Bratislave
     Univerzitná knižnica v Bratislave je vrcholná kultúrna, informačná, vedecká a vzdelávacia inštitúcia v oblasti knižničnej činnosti. Je univerzálnou štátnou vedeckou knižnicou s celoslovenskou pôsobnosťou, ktorá zabezpečuje slobodný prístup k poznatkom                      a informáciám šíreným na všetkých druhoch nosičov.
     Knižnica realizuje koordinačné, štatistické, vzdelávacie, odborno - poradenské a metodické úlohy pre knižnice v Slovenskej republike.
      Zameriava sa na knižničnú, informačnú, bibliografickú, vedeckovýskumnú, kultúrno-vzdelávaciu a vydavateľskú činnosť ako 
a)	konzervačná knižnica Slovenskej republiky,
b)	depozitná knižnica OSN,
c)	depozitná knižnica a informačné stredisko UNESCO,
d)	konzervačná a depozitná knižnica vedecko-kvalifikačných prác obhájených                     v Slovenskej republike zabezpečujúca ich bibliografickú registráciu,
e)	pracovisko slovenskej národnej retrospektívnej bibliografie,
f)	správca súborného katalógu seriálov knižníc Slovenskej republiky,
g)	národná agentúra pre medzinárodnú identifikáciu seriálov a medzinárodné označovanie dokumentov (EAN-ISSN),
h)	výkonné pracovisko pre medziknižničnú výpožičnú službu a národné ústredie pre medzinárodnú medziknižničnú výpožičnú službu,
i)	koordinačné pracovisko medzinárodnej knižnično-informačnej spolupráce,
j)	pracovisko reštaurovania, konzervovania a ochranného kopírovania dokumentov.
Knižnica v rámci svojho poslania ako predmet hlavnej činnosti plní najmä tieto úlohy: 
a)	buduje a sprístupňuje fond domácich a zahraničných knižničných dokumentov             a informačných zdrojov najmä z odborov spoločenských a prírodných vied, ďalej dokumentov univerzálneho, interdisciplinárneho a príručkového charakteru, ako aj      z krásnej literatúry,
b)	buduje historický knižničný fond neperiodických a periodických publikácií, vedecko-kvalifikačných prác a audiovizuálnych dokumentov,
c)	buduje a sprístupňuje fond oficiálnych dokumentov orgánov Slovenskej republiky,
d)	poskytuje komplexné knižnično-informačné služby,
e)	podporuje modernizáciu rozvoja knižničných a informačných služieb v rámci štátneho informačného systému v Slovenskej republike.

25.	Slovenská knižnica pre nevidiacich Mateja Hrebendu, štátna príspevková organizácia 

	Slovenská knižnica pre nevidiacich Mateja Hrebendu so sídlom v Levoči pôsobí v oblasti šírenia informácií nevidiacich a slabozrakých občanom Slovenskej republiky s cieľom zabezpečiť ich kultúrne potreby, záujem o vzdelanie a uľahčiť ich pracovné a spoločenské uplatnenie.

	Knižnica plní najmä tieto úlohy:

a)	poskytuje komplexné knižné a informačné služby,
b)	pôsobí ako koordinačné , bibliografické, metodické a vzdelávacie centrum pre nevidiacich a slabozrakých v Slovenskej republike,
c)	spracováva dokumenty do foriem prístupných vnímaniu nevidiacich a slabozrakých (Braillovo písmo, tlač so zväčšeným typom čierno tlačového písma, zvukové nahrávky, digitalizácia textov  a reliéfna grafika),
d)	vydáva a vyrába periodické a neperiodické publikácie v príslušných formách a distribuuje ich:
-	knižniciam poskytujúcim knižničné a informačné služby nevidiacim a slabozrakým, 
-	používateľom,
-	inštitúciám a organizáciám pre nevidiacich  a slabozrakých,
-	nevidiacim a slabozrakým jednotlivcom v Slovenskej republike i v zahraničí,
e)	zhromažďuje, ochraňuje, vedecky a odborne spracováva, využíva a sprístupňuje     písomné dokumenty o slepeckom hnutí v Slovenskej republike,
f)	poskytuje, distribuuje a vykonáva odbornú činnosť s výrobkami a pomôckami  pre nevidiacich a slabozrakých občanov, ktoré súvisia s produkciou  knižnice,
g)	spolupracuje s podobnými zariadeniami pre nevidiacich a slabozrakých v zahraničí.

08S 0107 Osvetová činnosť a tradičná ľudová kultúra

26.	Národné osvetové centrum, štátna príspevková organizácia 

	Národné osvetové centrum v súlade so zákonom č. 61/2000 Z. z. o osvetovej činnosti pôsobí  ako rezortné odborno-metodické pracovisko pre kultúrno-osvetovú činnosť, pričom plní úlohy:
a)	iniciuje a rozpracúva programy, systémové koncepcie a celoštátne projekty jej rozvoja,
b)	zabezpečuje odborné poradenstvo a metodickú pomoc,
c)	zovšeobecňuje a sprístupňuje poznatky a skúsenosti z kultúrno-osvetovej činnosti,
d)	zabezpečuje zber, evidenciu a spracúvanie informácií a spracúva rozbory o jej stave a rozvoji,
e)	vypracúva projekty a spolupodieľa sa na súťažných a prehliadkových aktivitách a významných celoštátnych podujatiach,
f)	odborne zabezpečuje celoštátnu súťaž záujmovej umeleckej činnosti,
g)	eviduje, dokumentuje, ochraňuje a využíva tradičnú ľudovú kultúru, miestnu a regionálnu kultúru pre kultúrno - osvetovú činnosť s prihliadnutím na špecifickosť menšinových  kultúr,
h)	zabezpečuje vydávanie teoretických a odborno-metodických materiálov, repertoárových zborníkov a notových záznamov,
i)	vydáva odborné časopisy,
j)	zabezpečuje prezentácie diel súčasného výtvarného umenia , dizajnu a architektúry realizáciou výstav v Slovenskej republike a v zahraničí,
k)	zabezpečuje a sprístupňuje kultúrne a umelecké podujatia v Slovenskej republike a v zahraničí.

V pôsobnosti rezortného koordinačného pracoviska plní úlohy:
a)	koordinuje spracúvanie súhrnných návrhov na dlhodobý rozvoj kultúrno-osvetovej činnosti a rozvoj miestnej a regionálnej kultúry,
b)	koordinuje programu  starostlivosť o tradičnú ľudovú kultúru,
c)	koordinuje spracúvanie súhrnných analýz, informačných a štatistických prehľadov a iných informatívnych materiálov o stave a rozvoji kultúry,
d)	zabezpečuje práce na projekte „ Register kultúry v Slovenskej republike“ súvisiace  so získavaním, sumarizovaním a technickým spracúvaním súhrnných informácií  a poznatkov z oblasti kultúry,
e)	rozvíja teóriu vied o kultúre ako aj príbuzných vedeckých disciplín, zabezpečuje aplikáciu ich poznatkov do praxe, spolupracuje s príbuznými akademickými a univerzitnými pracoviskami, sprostredkúva informácie z výskumu a teórie kultúry a zahraničia,
f)	koordinuje a výskum v rezorte ministerstva v súčinnosti s vecným útvarom ministerstva  zodpovedným za výskum a vývoj, zabezpečuje činnosť pracoviska pre oblasť štrukturálnych fondov,
g)	zabezpečuje centra digitalizácie objektov kultúrneho dedičstva pre ich ochranu             a rozvoj v podmienkach informačnej spoločnosti.

27.	Ústredie ľudovej umeleckej výroby, štátna príspevková organizácia 

Ústredie ľudovej umeleckej výroby (ďalej len „ÚĽUV“) je v zmysle zákona  SNR              č. 4/1958 Zb. o ľudovej umeleckej výrobe a umeleckých remeslách  inštitucionálnym vykonávateľom ochrany a rozvoja ľudovej umeleckej výroby ako zložky kultúrneho dedičstva.

Predmetom ochrany sú:
a)	nehmotné kultúrne dedičstvo v podobe vedomostí a zručností uplatňovaných ľudovými výrobcami a ich súčasnými pokračovateľmi a estetické bohatstvo vzorov využívaných v práci s prírodnými materiálmi,
b)	 hmotné kultúrne dedičstvo v podobe zbierky Múzea ľudovej umeleckej výroby – otvoreného depozitára ÚĽUV.

     Podiel ÚĽUV na propagácii najhodnotnejších prejavov tradičného remesla a ľudovej umeleckej výroby znamená pre celé odvetvie trvalú garanciu utvárania kriteriálneho prostredia, ktoré nemá alternatívu v regulácii daného odvetvia trhom. Z tohto pohľadu je pôsobenie ÚĽUV v kultúrnom prostredí Slovenskej republiky výnimočné, merateľné              a celospoločensky dlhodobo prínosné.

     ÚĽUV vykonáva v zmysle zákona SNR č. 4/1958 Zb. a v zhode so svojím štatútom nasledovné činnosti:
a)	iniciuje vznik nových ľudových umeleckých výrobkov a diel úžitkového umenia prostredníctvom ľudových výrobcov, ktorým súčasne vytvára systematické informačné a odbytové zázemie,
b)	zabezpečuje výskum, dokumentáciu, ochranu a rozvoj ľudovej umeleckej výroby na Slovensku ako súhrnu výtvorov vychádzajúcich z tradícií kultúrnych spoločenstiev a regiónov Slovenska,
c)	výsledky tejto činnosti zhromažďuje vo svojich archívoch a zbierkach Múzea ľudovej umeleckej výroby, ktoré tvoria základ národného archívu tradičnej a ľudovej umeleckej výroby v materiálnej podobe  a vykonáva všetky súvisiace činnosti v súlade so zákonom č. 206/2009 Z. z. o múzeách a galériách,
d)	vyhľadáva ľudových umeleckých výrobcov, pomáha im pri zvyšovaní a rozvíjaní ich výtvarných schopností a technickej zručnosti, sústavne sleduje úroveň ich práce         a stará sa o vzdelávanie v oblasti tradičných remesiel,
e)	poskytuje informačné, konzultačné a školiace služby jednotlivcom, záujmovým združeniam, organizáciám a školám, organizuje tematické exkurzie, kurzy a sprostredkúva študijné pobyty,
f)	zabezpečuje propagáciu ľudovej umeleckej výroby tak, aby sa zachovala tradícia a regionálne osobitosti,
g)	vykonáva vlastnú edičnú, výstavnú a zbierkotvornú činnosť,
h)	sprístupňuje informácie o ľudovej umeleckej výrobe na vlastnom internetovom portáli,
i)	nadväzuje styky so zahraničnými organizáciami rovnakého zamerania za účelom výmeny skúseností a odbornej spolupráce,
j)	zabezpečuje reprografické, fotografické a audiovizuálne spracovanie dokumentov za účelom dokumentovania ľudovej umeleckej výroby,
k)	umožňuje zmluvným neziskovým organizáciám vykonávať obchodnú činnosť – predaj ľudovoumeleckých predmetov vyrobených podľa schválených vzorov ÚĽUV.

28.	Slovenská ústredná hvezdáreň, štátna príspevková organizácia 
Slovenská ústredná hvezdáreň v Hurbanove je národným metodickým centrom Slovenskej republiky pre hvezdárne a planetáriá, ktoré sa riadi štatútom vydaným ministerstvom. Vykonáva špecializovanú odborno-pozorovateľskú, kultúrno-výchovnú, vedecko-výskumnú, informačno-dokumentačnú a edičnú činnosť v astronomickej oblasti.
Poslaním Slovenskej ústrednej hvezdárne je cieľavedomou činnosťou zhromažďovať, vedecky a odborne spracovávať poznatky z astronómie a príbuzných vied, za účelom ich sprístupňovania širokej verejnosti. V rámci svojho poslania Slovenská ústredná hvezdáreň plní najmä tieto úlohy:
a)	vykonáva a koordinuje pozorovateľskú a vedecko-výskumnú činnosť hvezdární v Slovenskej republike v oblasti slnečnej fyziky, medziplanetárnej hmoty, stelárnej astronómie a histórie astronómie. Rieši vlastné výskumné úlohy a podieľa sa na vedecko-výskumnej práci iných inštitúcií doma i v zahraničí. Organizuje vedecké expedície,
b)	vykonáva informačno-dokumentačnú a edičnú činnosť, zverejňuje výsledky svojej práce v odborných a popularizačných publikáciách a zborníkoch, vedeckých katalógoch a časopisoch,
c)	vedie rezortný informačný systém a plní funkciu informačného strediska v oblasti svojej pôsobnosti,
d)	vo výchovno-vzdelávacej činnosti organizuje a koordinuje celoštátne, prípadne medzinárodné podujatia, zabezpečuje školiteľskú činnosť pre pracovníkov hvezdární, astronómov - amatérov, študujúcu mládež a občanov. V spolupráci s rezortom školstva zabezpečuje vyšší stupeň vzdelania v astronómii pomaturitným štúdiom, prípadne bakalárskym štúdiom,
e)	vykonáva metodicko-konzultačnú a poradenskú činnosť najmä astronomickým zariadeniam, školám, záujmovým organizáciám, združeniam a právnickým alebo fyzickým osobám, ktorých činnosť súvisí s poslaním hvezdárne. Oboznamuje širokú verejnosť s vedeckými poznatkami prostredníctvom verejných astronomických pozorovaní, programov v planetáriu a ďalšími špecializovanými kultúrno-výchovnými formami,
f)	nadväzuje priame vzťahy s inými právnickými a fyzickými osobami doma                    i v zahraničí pre účely výmeny astronomických informácií, odborných stáží, organizovania expedícií a ďalších podujatí,
g)	zabezpečuje výrobu a servis prístrojov a zariadení v odbornej astronomickej                a kultúrno-výchovnej činnosti pre astronomické zariadenia na Slovensku.

08S 0104 Média a audiovízia

29.	Slovenský filmový ústav, štátna príspevková organizácia sa podľa audiovizuálneho zákona č. 343/2007 Z. z. 

     Slovenský filmový ústav sa priamo zúčastňuje a spolupodieľa na uchovávaní, ochrane, odbornom spracovaní, sprístupňovaní a zveľaďovaní národného kultúrneho dedičstva, vytváraní a šírení nových hodnôt v oblasti filmového umenia a kinematografickej  kultúry Slovenskej republiky.

     V rámci svojho poslania a predmetu činnosti plní najmä tieto úlohy:

a)	vykonáva teoreticko-koncepčnú, výskumnú, dokumentačnú,koordinačnú a metodicko-poradenskú činnosť v oblasti kinematografie,
b)	iniciuje legislatívne normy ministerstva smerujúce k ochrane hodnôt národného kultúrneho dedičstva v tejto oblasti a k vytváraniu a stabilizácii systémového prostredia pre zabezpečenie rozvoja kinematografickej kultúry na Slovenskej republike,
c)	zabezpečuje odborné uskladnenie, ošetrovanie , uchovávanie, obnovu a požičiavanie všetkých filmových materiálov k slovenským filmov, ako súčasti národného kultúrneho dedičstva Slovenskej republiky,
d)	vykonáva práva výrobcu k slovenských filmom vyrobeným organizáciami vo výlučnej pôsobnosti štátu a obchodnou činnosťou zhodnocuje tieto práva  pričom výnosy činnosti používa na ochranu a podporu slovenskej filmovej kultúry,
e)	koordinuje spoluprácu s medzinárodnými kultúrnymi inštitúciami a organizáciami v oblasti  kinematografie a audiovízie  a nadväzuje kontakty s partnerskými inštitúciami vyplývajúce najmä z členstva Slovenského filmového ústavu v medzinárodných inštitúciách, v zmysle zákona NR SR č. 212/1997 Z. z. o povinných výtlačkoch periodických publikácií, neperiodických publikácií a rozmnoženín audiovizuálnych diel a Vyhlášky MK SR č. 20/1998 Z. z. o povinnom výtlačku periodickej publikácie a neperiodickej publikácie v elektronickej forme,
f)	sústreďuje kópie snímok kinematografických a iných audiovizuálnych diel, resp. organizuje ich spravovanie v záujme  ochrany národného kultúrneho dedičstva  a sprístupňuje ich odbornej verejnosti na študijné účely,
g)	vykonáva vydavateľskú a publikačnú činnosť,
h)	sústreďuje odbornú literatúru, tlač a sprístupňuje ju odbornej verejnosti, vyhľadáva, sústreďuje a spracováva materiály listinnej povahy a ďalšie dokumentačné informačné materiály súvisiace s audiovizuálnym dielami,
i)	vykonáva podpornú činnosť pri vzniku audiovizuálnych diel, publikácií, seminárov, festivalov a iných podujatí organizuje  a podieľa sa  na realizácií kultúrnych podujatí, prehliadok a festivalov Slovenskej republike i v zahraničí, 
j)	spolupracuje so stanovenými organizáciami filmových pracovníkov, štátnym, politickými, cirkevnými, hospodárskymi, vedeckými, kultúrnymi, vzdelávacími, umeleckými ustanovizňami a občianskymi združeniami, zabezpečuje administratívu a koordináciu súvisiacu s členstvom Slovenskej republike v medzinárodných vládnych a mimovládnych organizáciách v oblasti kinematografie a audiovízie  vykonáva odborné a konzultačné činnosti pre sekciu médií a audiovízie ministerstva.

08T 0102 Podpora riadenia programov

30.	Centrálna servisná organizácia Ministerstva kultúry Slovenskej republiky
      Centrálna servisná organizácia Ministerstva kultúry Slovenskej republiky  je servisnou organizáciou poskytujúcou služby v oblasti zabezpečovania, implementácie, riadenia, plánovania, realizácie, hodnotenia zmluvných vzťahov, realizácie projektov v oblasti dodávaných tovarov, služieb, prác a poskytovaných činností pre ministerstvo a organizácie     v jeho zriaďovateľskej pôsobnosti. Jej hlavná činnosť: 
a)	vykonáva koncepčnú a analytickú činnosť a pripravuje podklady na rozhodovanie 
v ekonomických otázkach patriacich do pôsobnosti ministerstva,
b)	v súčinnosti s ministerstvom systémovo koordinuje projektové činnosti, analytické       a metodické činnosti pri realizácii projektov v oblasti informačných technológií,
c)	centrálne zabezpečuje technickú podporu, konzultačné a analytické služby a servisné zásahy v rámci integrovaného ekonomického systému,
d)	zabezpečuje a realizuje poskytovanie telekomunikačných služieb prostredníctvom virtuálnej privátnej siete,
e)	zabezpečuje reprografické služby a dodávky reprografických zariadení,
f)	zabezpečuje nákup výpočtovej techniky a jej záručný servis,
g)	zabezpečuje administráciu správy a údržby objektov ministerstva a organizácií v jeho zriaďovateľskej pôsobnosti so sídlom v Bratislave,
h)	administráciu poistenia súboru budov, technologických zariadení, hradov, zámkov, kaštieľov, súboru hnuteľných vecí (s výnimkou motorových vozidiel), zbierok umeleckých predmetov, exponátov, prepravy platných tuzemských i cudzozemských štátoviek a bankoviek, cenných papierov a cenín,
i)	zabezpečuje administráciu nákupu kancelárskych potrieb,
j)	zabezpečuje zahraničné pracovné cesty pre zamestnancov ministerstva a organizácií       v jeho zriaďovateľskej pôsobnosti, pre ich externých spolupracovníkov a expertov,
k)	zabezpečuje preklady podľa požiadaviek ministerstva a organizácií v jeho zriaďovateľskej pôsobnosti,
l)	zabezpečuje podľa požiadaviek ministerstva prijatia zahraničných hostí,
m)	vedie centrálnu evidenciu nehnuteľného majetku štátu v správe ministerstva                 a organizácií v jeho zriaďovateľskej pôsobnosti,
n)	spravuje zverený majetok štátu podľa zákona Národnej rady Slovenskej republiky       č. 278/1993 Z. z. o správe majetku štátu v znení neskorších predpisov, užíva ho na plnenie úloh v rámci predmetu činnosti alebo v súvislosti s ním, zabezpečuje jeho údržbu a obnovu,
o)	prenajíma nebytové priestory alebo ich časti, prípadne iný majetok, ktorý sa prechodne považuje na základe rozhodnutia štatutárneho orgánu správcu za dočasne prebytočný,
p)	zabezpečuje služby v účelovom zariadení ministerstva podľa jeho požiadaviek,
q)	vykonáva správu spisovne likvidovaných organizácií rezortu kultúry,
r)	plní ďalšie úlohy, ktorými ju ministerstvo poverí.
08S 010A Ostatné prierezové činnosti

31.	Ústav pre vzťahy štátu a cirkví

	Predmetom činnosti Ústavu pre vzťahy štátu a cirkví je analytický a komparatívny výskum problematiky vzťahov štátu a cirkví, tvorba databázy informácií  v skúmanej oblasti, sprístupňovanie a šírenie vedeckých poznatkov. Spolupráca s domácimi a zahraničnými inštitúciami zaoberajúcimi sa touto problematikou.

32.	Aparát ministerstva

Aparát ministerstva vykonáva všetky činnosti súvisiace so zabezpečením efektívneho riadenia a koordinácie činnosti všetkých vecných útvarov, priamo riadených organizácií tak, aby boli splnené všetky úlohy stanovené Plánom legislatívnych úloh vlády Slovenskej republiky a Plánom práce vlády Slovenskej republiky na príslušný rok. Z pohľadu výkonu činností samotnej správy a prevádzky aparátu ministerstvo pristúpilo k prehodnoteniu niektorých činností vykonávaných priamo zamestnancami aparátu a dodávateľským spôsobom. Len v jednom prípade bolo možné ukončiť dodávateľský zmluvný vzťah okamžite, pričom ministerstvo rozhodlo, že vzhľadom na efektívnosť a hospodárnosť vynaložených prostriedkov je vhodné činnosť vykonávať priamo zamestnancami. V ďalších prípadoch, kde zmluvný vzťah nie je možné v súčasnej dobe ukončiť, ministerstvo aspoň rokuje o znížení poplatkov za dodávané služby.  Avšak aj s ohľadom na plánované zrušenie Centrálnej servisnej organizácie dôjde k presunu niektorých zamestnancov na aparát ministerstva, čím sa budú riešiť tie služby, ktoré sú síce v súčasnej dobe zabezpečené dodávateľsky, ale kde zmluvný vzťah postupne uplynie a riešenie zabezpečiť tieto služby vlastnými zamestnancami je z hľadiska organizačného, ale aj ekonomického výhodnejšie ako súčasný stav (napr. oblasť správy web stránky, IT atď.).  
Záver – zhodnotenie:

     Každá organizácia v zriaďovateľskej pôsobnosti ministerstva je  špecifická vzhľadom na segment kultúry, v ktorom pôsobí. Organizácie sa významným spôsobom líšia svojim rozsahom a druhom poskytovania činností širokej verejnosti. Vzhľadom na ich veľmi rozdielne poslanie a na ich nezastupiteľnosť v kultúrnom prostredí ministerstvo navrhuje v súčasnosti zrušenie len jednej organizácie v jeho zriaďovateľskej pôsobnosti. Ide                 o Centrálnu servisnú organizáciu Ministerstva kultúry Slovenskej republiky, ktorá je servisnou organizáciou poskytujúcou služby v oblasti zabezpečovania, implementácie, riadenia, plánovania, realizácie, hodnotenia zmluvných vzťahov, realizácie projektov v oblasti dodávaných tovarov, služieb, prác a poskytovaných činností pre ministerstvo a organizácie    v jeho zriaďovateľskej pôsobnosti. Uvedená organizácia, v súlade s uznesením vlády SR       č. 805/2010, však nevykonáva také činnosti, ktoré by vytvárali dôvod jej existencie ako samostatného právneho subjektu. Činnosti vykonávané touto organizáciu prevezme do svojej pôsobnosti aparát ministerstva kultúry.  Zrušením organizácie dôjde k úspore finančných prostriedkov súvisiacich priamo s riadením organizácie, ďalej k úspore výdavkov súvisiacich so zabezpečením  právnej agendy, výkonu kontroly, ekonomickej agendy, archívu, atď. ako aj ostatných duplicitných činností, ktoré aparát ministerstva kultúry vykonáva.   Zrušením tejto organizácie nedôjde k ohrozeniu plnenia úloh, ktoré vyplývajú pre ministerstvo kultúry.  

Ďalším krokom ministerstva v oblasti zefektívnenia činností priamo riadených organizácií je začlenenie Hudobného múzea ako organizačnej zložky Slovenského národného múzea bez právnej subjektivity s Hudobným centrom ako  štátnou príspevkovou organizáciou.
Hudobné múzeum cieľavedome získava, ochraňuje, vedecky a odborne spracováva, využíva a sprístupňuje múzejné zbierky hudobnej povahy, dokumentujúce oblasť hudobnej kultúry na Slovensku od najstarších čias po súčasnosť. Podobne ako Hudobné centrum pôsobí v sieti medzinárodných hudobno-dokumentačných inštitúcií (IAML – International Association of Music Libraries, Archives and Dokumentation Centres), je centrálnym pracoviskom pre evidenciu a spracovanie zachovaných hudobných prameňov na území Slovenska a národnou centrálou medzinárodného súpisu hudobných prameňov (RISM – Répertoire International des Sources Musicales). Uvažovaným spojením by sa realizoval zámer spájania príbuzných činností a súčasne by sa vytvorili lepšie možnosti kooperácie smerom k zahraničným partnerom.
V súčasnej dobe ministerstvo zvažuje aj ďalšie možnosti zlúčenia niektorých činností  v organizáciách, ktoré majú podobný charakter a uvažované zlúčenie by nenarušilo ich účel zriadenia, ani ich poslanie. Prijatie takýchto opatrení si však vyžaduje väčší časový priestor, využiteľný na vykonanie vecne relevantných posudzovaní a analýz zameraných na zhodnotenie dopadu zamýšľanej zmeny vo vzťahu k aktuálnemu legislatívnemu rámcu, pričom navrhovanými zmenami postupuje v súlade so strednodobým výsledkovým cieľom stanoveným v rámci programového rozpočtovania, ktorý znie:
„Zabezpečiť realizáciu transformačných opatrení na základe prehodnotenia postavenia, právnej formy, riadenia, financovania a efektivity činnosti štátnych rozpočtových a príspevkových organizácií v zriaďovateľskej pôsobnosti ministerstva kultúry tak, aby v roku 2013 bola vytvorená optimálna organizačná štruktúra rezortu“.